stanford-oval/wikipedia huggingface dataset:
שפת הסימנים הרוסית
מעמד לאומי ועמדות חברתיות > עמדת המדינה, נושאים קשורים

המצב הפעיל של שפת הסימנים הרוסית הוא כדלקמן:
הפדרציה הרוסית מספקת שירותי שפת סימנים למוסדות שיקום.
המצב הנוכחי של שפת הסימנים הרוסית נמוך ביותר. על פי סעיף 14 לחוק הפדרלי הרוסי, שכותרתו "הגנה חברתית על נכים בפדרציה הרוסית", שפת הסימנים מוכרת כאמצעי לתקשורת בין-אישית. למרות שהוא מוכר, אין תמיכה ממלכתית, למרות סעיפים 3, 5, 14, ו-19 לחוק הפדרלי הרוסי, הטוענים להבטיח אספקת שירותים נחוצים לחירשים.
ישנן מספר בעיות הנוגעות לחקר וליישום שפת הסימנים ברוסיה, שציין ולרי ניקיטיץ' רוכלדב, נשיא אגודת החירשים הרוסית:
הוראתם של מתורגמני שפת הסימנים היא תוכנית וותיקה, והם לומדים כמה מחוות, שנפלו מזמן ללא שימוש או השתנו במשמעותן או בצורתן. בגלל זה, מתורגמנים מתקשים להבין את החירשים, המנסים להשתמש בשירותיהם.
עד 1990 היו לאיגודי העובדים מתורגמנים בשפת הסימנים 5,500 מתורגמנים, מתוכם 1,000 עבדו במערכת אגודת החירשים הרוסית. כעת, הודות לתוכנית היעד הפדרלית "תמיכה חברתית בנכים", האגודה מצליחה לשמור על 800 מתורגמנים אף שהמחסור במתורגמנים נותר על כ-5,000 איש.
הפדרציה הרוסית מכשירה רק מתורגמנים לשפת סימנים עם הנפקת תעודות מדינה מהמרכז הבין-אזורי לשיקום רפואי של אנשים עם מוגבלויות שמיעה בסנקט פטרבורג. ביטול הגירעון הקיים של מתורגמנים לשפת סימנים במדינה כמו רוסיה הוא בלתי אפשרי עם מרכז אימונים אחד בלבד. יש צורך להכשיר מומחים נוספים ולקבל אותם באזורים רחוקים של המדינה.
עם זאת, יש תקווה שהמצב יכול להשתנות. ב-4 באפריל 2009 במועצה הרוסית לנכים, דן הנשיא דמיטרי מדבדב בנושא מעמדה של שפת הסימנים ברוסיה. בדברי הסיום שלו הביע נשיא הפדרציה הרוסית את דעתו:
"אכן קיים חוסר מובהק במתורגמנים לשפת סימנים. רמת הצורך הזו מחייבת שינויים. ישנם שיקולים והצעות ליישום כדי לפתור את הצורך בהכשרת מתורגמנים לשפת סימנים למתן שירותי תרגום. אבל אני מסכים עם הנאמר: יש צורך לשקול מחדש את הכנת המתורגמנים במשרד החינוך, מוסדות ואוניברסיטאות. מורים אלה צריכים להיות מוכנים כמעט בכל מחוז פדרלי, כי יש לנו מדינה ענקית ואי אפשר לדמיין שכל המתורגמנים לשפת הסימנים יוכשרו במוסקבה, למשל, וזו הדרך היחידה שבה נוכל לפתור בעיה זו. אני שמח שהדומה הממלכתית תמכה ביוזמות הנשיא, ולכן נמשיך לפעול באותה אחדות, שבה פעלנו בעבר לפתרון סוגיה זו".
שימוש בקולנוע

Страна глухих (ארץ החירשים) (1998)
Свадьба тишины (חתונה של שתיקה) (2004)
Пыль (אבק) (2005)
Би́тва (הקרב) (2016)
ראו גם

אלפבית קירילי
שפת סימנים
לקריאה נוספת

גרנובל, לנורה. 1992. סקירה כללית של שפת הסימנים הרוסית. לימודי שפת הסימנים מס '77: 321-38.
קימלמן, ואדים. 2009. חלקי דיבור בשפת הסימנים הרוסית: תפקיד האיקוניות והכלכלה. שפת הסימנים ובלשנות 12.2: 161-186.
קימלמן, ואדים. 2012. סדר מילים בשפת הסימנים הרוסית. לימודי שפת הסימנים כרך. 12.3: 414-445.
קימלמן, ואדים. 2014. מבנה המידע בשפת הסימנים הרוסית ושפת הסימנים של הולנד. אינטרנט
הערות שוליים

↑  "Eras of Elegance". historyofromanovs.tumblr.com. נבדק ב-2020-09-12.
↑  Bickford, 2005. The Signed Languages of Eastern Europe
↑  Valentin Lebedev. In search of a common language (Russian)
1 2  text/appears/2009/04/214924.shtml verbatim record of the meeting of the Council for the Disabled
שפת בית

שפת הבַּית היא השפה לה נחשף האדם מרגע לידתו דרך חשיפה לשפתה של המשפחה. זוהי שפת האינטראקציות היומיומיות בבית בין בני המשפחה, ולכן מקובל לקרוא לשפת הבית שפת המשפחה. על אף שהיא עשויה להיות זהה לשפה הראשונה (שפת אם), או לשפת המורשת, הן לא בהכרח זהות.
שפת בית

שפת בית הוא מונח המשמש לתיאור שפה אשר מדוברת בעיקר בבית על ידי בני המשפחה; שפת הבית היא לא בהכרח השפה בה משתמשים באופן רשמי על ידי הציבור, אבל יכולה להיות השפה בה משתמשות קבוצות מסוימות בתוך החברה, והשימוש באותה שפה יהיה בעיקר בין בני המשפחה כשפה פרטית ביניהם בחיי היומיום. לא חובה שיעשה בה שימוש במסגרת רשמית (עיתונות ומוסדות חברתיים). כדי להבין יותר טוב את המונח שפת בית, צריך להבין את ההבדל בין, שפת בית, שפת מורשת, ושפת אם. רוב השגיאות הנפוצות הנעשות מהיעדר הבחנה ברורה בין סוגי השפות.
שפת הבית כשפת מורשת

שפת מורשת היא השפה בה משתמשים לזיהוי שפה שנחשבה אחרת או שונה מהשפה הדומיננטית במקום מסוים. לדוגמה, בארצות הברית ובאנגליה השפה האנגלית נחשבת לשפה הדומיננטית בה משתמש הציבור, וכן בתי ספר וארגונים אחרים, שפות אחרות בהן עושים שימוש במדינות אלה תחשבנה כשפת מורשת. שפות כמו: ספרדית, איטלקית, לטינית או כל שפה שאינה אנגלית. לכן, שפת הבית יכולה גם כן להיחשב כשפת מורשת, וזאת כאשר השפה המדוברת בבית, כגון ספרדית בארצות הברית, היא שפת המורשת (לא דומיננטית/לא שפה רשמית) במדינה.
שפת הבית כשפה ראשונה (שפת אם)

לפי בלומפילד, שפת הבית יכולה להיות השפה הראשונה (L1) של דובר השפה, אבל לא בהכרח, השפה הראשונה היא השפה שהאדם רוכש מתחילת ילדותו, או בתוך תקופת זמן קריטית מסוימת. שפת הבית יכולה להיות השפה הראשונה של האדם, כאשר היא השפה הראשונה שנרכשה על ידיו ומשמשת בבית על ידי בני המשפחה. במקרים מסוימים, שפת הבית יכולה להיות שונה משפה ראשונה כאשר השפה המדוברת בבית היא שונה מהשפה הראשונה שהילד למד. לדוגמה, מקרים כאלה קיימים לרוב בבתים של העולים; עולים מספרד שמדברים ספרדית בבית, אבל הילד שלהם נחשף לאנגלית מילדותיו, הילד לומד את שפת האנגלית כשפה ראשונה, אבל בבית, הוא גם נחשף לשפת הוריו שהיא אינה אנגלית. מקרה כזה משקף מצב שבו הילד רוכש שפה ראשונה שהיא אחרת משפת הבית, לכן, שפת הבית אינה השפה הראשונה של הילד.
מצד אחר, שפת הבית יכולה להיות השפה הראשונה גם במקרה של העולים; באירלנד, עולים שאינם איריים המגיעים לאירלנד, לא מדברים את השפה האירית או שפת האנגלית, הם נדרשים ללמוד אנגלית וארית כשפה שנייה (L2), והשפה הראשונה שלהם היא בדרך כלל את השפה הראשונה שהם נחשפו אילה מילדותיהם והשתמשו בה בבתים. יתר על כן, במקרים כאלה, על פי ההגדרה של שפת מורשת, שפת הבית הופכת גם להיות את שפת המורשת, כי השפה שהעולה מחזיק בה הופכת להיות השפה הלא דומיננטית באירלנד, ונחשבת לשפת המדינה הקודמת של המהגר או האבות. לכן, בשפת הבית יכולות להיות הבחנות רבות, זה תלוי במקום של השפה בתוך ההקשר החברתי; מה היא שפת המשפחה, השפה הרשמית של המקום, ואת השפה המשמשת בבית. אחת הסוגיות אשר נתקלות בשפת הבית היא הפחד מלאבד את שפת הבית עקב החשיפה לשפות דומיננטיות אחרות. לפי פולינסקי, בקטגוריה זו, דוברי באזיליכתאל (basilectal), הם הדוברים שגדלו עם חשיפה מוגבלת לשפת ביתם, הם שמעו את השפה בבית ברקע, אבל אף פעם לא הגיבו לה. עוד דוגמה שנתנו פולינסקי וקגן היא הילדים שגדלו בארצות הברית ושפת הבית והמשפחה שלהם אינה אנגלית, אותם ילדים, ברגע שהם מתחילים לימודים הם חשופים לשפה האנגלית ברמה גבוהה יותר מאשר שפת הבית שלהם, וזה גורם לשפת הבית שלהם להתכווץ.
שפת בית וזהות תרבותית

סטיוארט הול הגדיר את המונח שפה כ"מדיום החסוי שדרכו אנחנו מבינים את הדברים, ותוכה המשמעות מופקת ומוחלפת ... שפה אז, היא לא הקניין של השולח או המקבל של משמעויות, אלא 'השטח' התרבותי המשותף שבו הייצור של משמעות דרך שפה - כלומר, ייצוג – מתרחש". הקשר בין שפה וזהות תרבותית נעשה על ידי חוקרים ממרחבי העולם[דרוש מקור]. שפת הבית חיונית לזהות תרבותית יחידה, הול אומר שלהגיד ששני אנשים שייכים לאותה תרבות, זה כמו להגיד שהם מפרשים את העולם באותה דרכים, ויכולים לבטא את עצמם, את מחשבותיהם ורגשותיהם על העולם, בדרכים אשר יובנו על ידי אחד לשני. שפה משקפת תרבות וזה חשוב לאנשים כמו עולים לשמור על תרבותם. כשהסביבה מדברת בשפה שונה מהשפה שמדוברת בבית, פרט מתחיל ללמוד עוד על הנורמות והתרבות של השפה החדשה, בעוד החילופי הם מראים את התרבות והנורמות שלהם. בראון מתאר את מערכת הגומלין של השפה והתרבות ומציין שאי אפשר להפריד בין השניים מבלי לאבד את המשמעות של השפה או התרבות "רכישת שפה שנייה... היא גם רכישת תרבות שנייה"
חשיבות שפת הבית בחינוך

על פי המרכז הלאומי לסטטיסטיקה חינוכית, בשנת 2007, כ -10.8 מיליון (או 20%) ילדים בבית הספר בארצות הברית דיברו בשפה שאינה אנגלית בבית.דבר שמראה לנו כי השפה המדוברת בסביבה אינה בהכרח המדוברת בבית. אנשים דו לשוניים סובלים גם יתרונות וגם חסרונות של בעל שפת בית. ראשית, אנליזות שנעשו לאחרונה הראו כי תוכניות חינוכיות המשלבים שימוש שיטתי של שפת האם של לומדי שפת האנגלית, הוביל לרמות הצלחה אקדמית, כולל הישגים באוריינות ונושאים אקדמיים אחרים, התוצאות אלה הן גבוהות ולפעמים יותר גבוהות מאלה של לומדים שפת אנגלית בתוכניות באנגלית בלבד, מצאו קשר חיובי מובהק בין רמת התלמיד כפרט במיומנות דו-לשונית וההישיג שלהם במתמטיקה וקריאה באנגלית. 
שלישית, ילדים דו לשוניים מפגינים יתרונות קוגניטיביים משמעותיים בהשוואה לילדים דו לשוניים. רביעית, לימודי שפה שנייה כבר יצר משגה חדש בעשור האחרון כתהליך השתתפותית, שבו הלומד הוא לא רק לומד על דרכים חדשות להביע רעיונות, אלא הלומד הופך לומד של דרך חשיבה חדשה, התנהגות, וחיים בקהילה שהיא דו- לשונית.כפי שנמצא, ילדים אשר לומדים לקרוא בשפה שנייה מסוגלים להעביר מיומנות רבות וידע מהשפה הראשונה שלהם כדי להקל על רכישתם של מיומנות קריאה בשפה השנייה.
ראו גם

שפת אם
שפת מורשת
רב-לשוניות
רכישת שפה
שפה זרה
שפה רשמית
לקריאה נוספת

Kelleher, Ann (2010). "What is a heritage language?" (PDF). CAL: Center for Applied Linguistics. Center for Applied Linguistics
Bloomfield, Leonard (1935). "Language". Britain: Compton Printing LTD
Dillon, Anna Marie. "Supporting Home Language Maintenance among Children with English as an Additional Language in Irish Primary Schools". WPEL Volume27, Number 2
Polinsky, Maria; Kagan, Olga (2007)."Heritage languages: In the ‘wild’ and in the classroom
הערות שוליים

↑  http://grammar.about.com/od/fh/g/homelanguageterm.htm
↑  Kelleher, Ann (2010). "What is a heritage language?" (PDF). CAL: Center for Applied Linguistics. Center for Applied Linguistics
↑  Bloomfield, Leonard (1935). "Language". Britain: Compton Printing LTD
↑  Dillon, Anna Marie. "Supporting Home Language Maintenance among Children with English as an Additional Language in Irish Primary Schools". WPEL Volume27, Number 2.
↑  Polinsky, Maria; Kagan, Olga (2007)."Heritage languages: In the ‘wild’ and in the classroom"
↑  Hall, S. (1992). The Question of Cultural Identity. Modernity and its Future. S. Hall, D. Held and T. McGrew. Cambridge, Polity Press/Open University.
↑  Brown, H. D. (2007). Principles of language learning and teaching. New York, NY:Pearson Education
↑  Planty, Hussar, Snyder, Kena, Kewal Ramani, Kemp, Bianco, & Dinkes. The Condition of Education. June, 2009
↑  Genesse F., Lindolm-Leary K., Saunders W., Christian D. (2005). English-language learners in U.S. schools: An overview of research. Journal of Education for Students Placed at Risk, 10, 363-385.
↑  Pavlenko, A., & Lantolf, J. (2000). Second language learning as participation and the (re)construction of selves. In J. Lantolf (Ed.), Sociocultural theory and second language learning (pp. 155-177). New York: Oxford University Press
↑  Young, R. F., & Miller, E. (2004). Learning as changing participation: Discourse roles in ESL writing conferences. The Modern Language Journal, 88, 519-535.
178

שנת 178 היא השנה ה-78 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 178 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 178‎
נפטרים ב-178‎
100 הבריטים הגדולים (BBC)

"100 הבריטים הגדולים" היה שמה של סדרת טלוויזיה בהפקת רשת "BBC", לפי תוצאותיו של סקר שערכה הרשת בשנת 2002. בסקר נבחרו מאה האישים הבריטים הגדולים בכל הזמנים.
כניסתם של חלק מהאישים לרשימה הפתיעה את עורכי הסקר משום שהם לא היו אישים אהודים. כך גאי פוקס, ג'ון ליידון וריצ'רד השלישי מלך אנגליה. ברשימה היו גם שני אירים, (בונו ובוב גלדוף), וג'יימס קונולי, שהיה סקוטי במוצאו, אבל גר באירלנד, מה שגרם לתלונות מצד האירים, על כך שאירלנד אינה חלק מבריטניה, ולא ייתכן שאישים אירים יכנסו לרשימה של אישים בריטים. למרות תלונות אלו, האירים ברשימה נותרו בה.
הסקוטי הראשון ברשימה הוא אלכסנדר פלמינג, במקום ה-20 והוולשי הראשון הוא אווין גלינדור במקום ה-23. ברשימה מדורגות 13 נשים בלבד.
רשימת מאה הבריטים החשובים

וינסטון צ'רצ'יל (1874-1965), ראש ממשלה
איזמבארד קינגדום ברונל (1806-1859), מהנדס
דיאנה, הנסיכה מווילס (1961-1997), משפחת המלוכה
צ'ארלס דרווין (1809-1882), מדען
ויליאם שייקספיר (1564-1616), מחזאי ומשורר
אייזק ניוטון (1643-1727), מדען
אליזבת הראשונה מלכת אנגליה, מלכה
ג'ון לנון (1940-1980), מוזיקאי
הוריישו נלסון, אדמירל
אוליבר קרומוול, מצביא ומדינאי
ארנסט שקלטון, מגלה ארצות
ג'יימס קוק, מגלה ארצות
רוברט באדן פאוול, איש צבא, סופר ומייסד תנועת הצופים
אלפרד הגדול, מלך
ארתור ולסלי ולינגטון, דוכס, מצביא וראש ממשלת בריטניה
מרגרט תאצ'ר, ראש ממשלה
מייקל קרופורד, שחקן וזמר
ויקטוריה מלכת הממלכה המאוחדת, מלכה
פול מקרטני, מוזיקאי
אלכסנדר פלמינג, מדען
אלן טיורינג, מתמטיקאי
מייקל פאראדיי, מדען
אווין גלינדור, הנסיך מוויילס
אליזבת השנייה מלכת הממלכה המאוחדת, מלכה
סטיבן הוקינג, מדען
ויליאם טינדייל, מתרגם התנ"ך
אמלין פנקהרסט, פעילה למען שוויון זכויות לנשים
ויליאם וילברפורס, פוליטיקאי ופילנתרופ
דייוויד בואי, מוזיקאי
גאי פוקס, מהפכן
ליאונרד צ'אשיר, טייס במלחמת העולם השנייה
אריק מורקמבה, קומיקאי
דייוויד בקהאם, כדורגלן
תומאס פיין, פוליטיקאי והוגה דעות
בודיקיאה, מנהיגת שבט, מורדת בשלטון הרומי
סטיב רדגרייב, ספורטאי
תומאס מור, פוליטיקאי והוגה דעות
ויליאם בלייק, סופר ומשורר
ג'ון הריסון, בונה שעונים
הנרי השמיני מלך אנגליה, מלך
צ'ארלס דיקנס, סופר
פרנק ויטל, מממציאי מטוס הסילון
ג'ון רוברט פארקר רייבנסקרופט, שדרן רדיו
ג'ון לוגי ביירד, חלוץ הטלוויזיה
אניירין בוואן, פוליטיקאי
בוי ג'ורג', מוזיקאי
דאגלס באדר, טייס קרב
ויליאם וולאס, מנהיג המרד הסקוטי
פרנסיס דרייק, מגלה ארצות ומנהיג חיל הים האנגלי
ג'ון וסלי, מנהיג המתודיזם
המלך ארתור, מלך
פלורנס נייטינגייל, אחות סיעודית ותועמלנית צדקה
לורנס איש ערב, ערביסט וחייל
רוברט פלקון סקוט, קצין צבא ומגלה ארצות
אנוך פאוול, פוליטיקאי
קליף ריצ'רד, מוזיקאי
אלכסנדר גרהם בל, נחשב על פי רוב לממציא הטלפון
פרדי מרקיורי, מוזיקאי
ג'ולי אנדרוז, שחקנית וזמרת
אדוארד אלגר, מלחין
אליזבת, המלכה האם, מלכה
ג'ורג' האריסון, מוזיקאי
דייוויד אטנבורו, שדרן ואיש טלוויזיה
ג'יימס קונולי, מהפכן אירי
ג'ורג' סטיבנסון, מהנדס ממציא מסילות הברזל
צ'ארלי צ'פלין, שחקן ובמאי
טוני בלייר, ראש ממשלה
ויליאם קאקסטון, מדינאי, סופר ומדפיס
בובי מור, כדורגלן
ג'יין אוסטן, סופרת
ויליאם בוט, מייסד צבא הישע
הנרי החמישי מלך אנגליה, מלך
אליסטר קראולי, מיסטיקן
רוברט הראשון, מלך סקוטלנד, מלך
בוב גלדוף, זמר ופעיל זכויות אדם (נולד באירלנד ולמעשה לא בריטי)
הלוחם האלמוני, חייל שנפל במלחמת העולם הראשונה, קבור במנזר וסטמינסטר ומהווה סמל לכל הנופלים האלמונים במלחמות
רובי ויליאמס, מוזיקאי
אדוארד ג'נר, רופא
דייוויד לויד ג'ורג', ראש ממשלה
צ'ארלס בבג', מתמטיקאי וממציא
ג'פרי צ'וסר, סופר, משורר, פילוסוף ומדינאי
ריצ'רד השלישי מלך אנגליה, מלך
ג'ואן קת'לין רולינג, סופרת
ג'יימס ואט, מהנדס וממציא
ריצ'רד ברנסון, איש עסקים
בונו, זמר (נולד באירלנד ולמעשה לא בריטי)
ג'ון ליידון, מוזיקאי
ברנרד לו מונטגומרי, גנרל
דונלד קמפבל, נהג ששבר שיאי מהירות
הנרי השני מלך אנגליה, מלך
ג'יימס קלרק מקסוול, מדען
ג'ון רונלד רעואל טולקין, סופר ופרופסור ללשון ולספרות
וולטר ראלי, סופר, משורר וחוקר
אדוארד הראשון מלך אנגליה, מלך
בארנס ווליס, חלוץ בתחום התעופה
ריצ'רד ברטון, שחקן
טוני בן, פוליטיקאי
דייוויד ליווינגסטון, מיסיונר ומגלה ארצות
טים ברנרס-לי, ממציא ה-World Wide Web
מארי סטופס, סופרת ופעילה למען שוויון זכויות נשים
תחנת הרכבת כפר ג'יניס

תחנת הרכבת כפר ג'יניס או תחנת הרכבת תעופה (שם קודם באנגלית Kafr Jinnis) היא תחנת רכבת היסטורית על המסילה המזרחית, הקרויה על שם ישוב עתיק בשם כפר ג'נס (كفر جنّس). התחנה שכנה בקטע המסילה בין לוד לראש העין, ממזרח לנמל התעופה בן-גוריון ובסמוך למקום בו נמצאים בימינו מתקני התעשייה האווירית, איירפורט סיטי וצומת אלעל. התחנה עתידה לשוב ולפעול עם פתיחתה המחודשת של המסילה המזרחית החדשה בשנת 2026.
היישוב ההיסטורי כפר ג'נס

התחנה נושאת את שמו של כפר ג'נס, שהיה מיושב בתקופה הממלוכית ובתקופה העות'מאנית. כ-18/24 מהכנסות המיסים של כפר ג'נס הוקדשו למוסד העימארה אל-עאמרה, מוסד הצדקה הגדול שהקימה הורם סולטאן, אשתו המועדפת של סולימאן הראשון בירושלים בראשית התקופה העות'מאנית. בכתב ההקדש, תואר הכפר באופן חריג כמקום ש"שאין צורך לציין את מיקומו ואת גבולותיו המפורסמים הידועים לבא מקרוב ומרחוק."
תולדות תחנת הרכבת

בזמן מלחמת העולם הראשונה הוקמה על ידי הטורקים המסילה המזרחית. במהלך כיבוש ארץ ישראל על ידי הבריטים בנו כוחות ההנדסה מסילות ברזל ששימשו כקווי אספקה אל החזית. לאחר כיבוש לוד ורמלה והמשך התקדמות הכוחות צפונה, הוקמה במקביל למסילה המזרחית מסילה צרה ברוחב 2.5 רגל (כ-762 מ"מ) מתחנת הרכבת לוד אל תחנת ראש העין. בסמוך לכפר ג'יניס התפצלה ממנה לכיוון מזרח מסילה עד לכפר א-לובאן שנבנתה דרך בית נבאלא, לאורך נחל בית עריף. לאחר המלחמה הורחבה המסילה המזרחית לרוחב תקני והמסילה הצרה פורקה. על בסיס התוואי לא-לובאן נבנתה שלוחה ברוחב תקני בת 4.5 קילומטרים לבסיס הצבאי שהוקם בסמוך לבית נבאלא. בסמוך לנקודת ההתפצלות הוקמה תחנת רכבת ששירתה את תושבי המקום כמו גם את נמל התעופה שהוקם בסמוך, אך שרות הנוסעים הופסק ביולי 1933. בזמן מלחמת העולם השנייה נבנתה שלוחה נוספת מעט מצפון לתחנה לכיוון מערב אל הבסיס הצבאי בתל השומר (אז תל ליטווינסקי). השימוש בשתי השלוחות הופסק אחרי מלחמת העצמאות, אך התחנה המשיכה לשמש תחת השם "תעופה" עוד מספר שנים רכבות משא שהובילו דלק לשדה התעופה ושמשה גם כתחנת רכבת תפעולית, אך השימוש בה נפסק בשנות ה-50.
במקום יש מסילה בודדת וניתן לראות בצד המסילה שרידים של מספר מבנים ישנים ששימשו את התחנה. באזור בית עריף, כפר טרומן ושוהם ניתן למצוא שרידי סוללה וגשרים של השלוחה לבית נבאלא ולא-לובאן. כ-2.5 קילומטרים מדרום למקום התחנה, חוצה מסילת ירושלים - גנות את המסילה המזרחית, כאשר הראשונה מחוברת לאחרונה בקשת מסילתית מכיוון נמל התעופה בן-גוריון לכיוון לוד. חיבור הקשת לקו הרכבת למודיעין קיבל את השם "צומת תעופה מערב" והחיבור למסילה המזרחית קיבל את השם "צומת תעופה דרום", המשמרים את השם העברי של הצומת ההיסטורי בתחנה.
חידוש התחנה

במסגרת פיתוח מסילות הרכבת ותכנון מחדש של המסילה המזרחית החדשה מתוכננת הפעלתה מחדש של התחנה תחת השם החדש - תחנת הרכבת שוהם. התחנה אמורה לשרת את תושבי היישוב שוהם, איירפורט סיטי ואת עובדי התעשייה האווירית שנמצאת בסמוך. תחנה זו מתוכננת להיפתח עם חנוכת המסילה המזרחית החדשה בשנת 2026.
באוקטובר 2019 פרסמה רכבת ישראל מכרזים בקטע D בפרויקט המסילה המזרחית החדש. המכרז כולל את תכנונה של תחנת תעופה-שוהם החדשה ביחד עם גשר להולכי רגל אל קריית שדה התעופה המתוכנן לעבור מעל כביש 40 ואת שדרוג והכפלתה של מסילת הרכבת באורך 7.5 ק"מ בין התחנה לכיוון תחנת הרכבת לוד. מקטע הפרויקט הצפוני לתחנה הוא מקטע C והוא כולל בין היתר את הכפלתה של מסילה באורך 17 ק"מ עד לאזור ראש העין. שדרוג המסילה יכלול אף הפרדה מפלסית מתחת למחלף אל על העתידי.
במאי 2023 משרד התחבורה פרסם מכרז להקמת תחנת הרכבת.
גלריה

מבנה מגורי משמר התחנה
שרידי אח בבית מגורי מנהל התחנה
מבנה משרד והנהלת התחנה
משרביה בחצר הפנימית של מבנה משרד והנהלת התחנה
מבנה צדדי בתחנת הרכבת
ראו גם

תחנת הרכבת נמל התעופה בן-גוריון
תחנת הרכבת רינתיה
הערות שוליים

↑  רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 19-16
↑  יניר מילבסקי ויהודה רפיואנו, ח' כפר ג'יניס, 2974-A*, עתיקות 113, 2001, עמ' 97-93
↑  רועי מרום, כתבי הֶ קדש מהתקופה הממלוכית־עות'מאנית כמקור למחקר גאוגרפי־היסטורי: וקפית ח'אצכי סולטאן (1552 לסה"נ), אופקים לגאוגרפיה 103-104, 2023, עמ' 6
↑  Paul Cotterell, The Railways of Palestine and Israel, p. 24
↑  Paul Cotterell, The Railways of Palestine and Israel, p. 33
↑  מגזין HaRakevet גיליון 69, יוני 2005, עמוד 15
↑  הדמיות תחנת תעופה בהודעת דוברות רכבת ישראל, בעמוד הפייסבוק של שבתשתיות, 23 באוקטובר 2019
↑  אסף גולן, מיזם "המסילה המזרחית": תחנת הרכבת שוהם יוצאת לדרך, באתר ישראל היום, 16 במאי 2023
1776 בארצות הברית

| 0 | 1 | 2 | 3 |
| --- | --- | --- | --- |
| «««       |  דגל ארצות הברית | 1776  בארצות הברית |  »»»  1777   1778   1779 |
כל ערכי השנים בארצות הברית • אירועים בולטים בעולם ב-1776 פורטל ארצות הברית • לוח שנה של שנת 1776
1776 בארצות הברית הייתה השנה בה ארצות הברית הכריזה על עצמאותה ב-4 ביולי 1776.
הנהגה

נשיא הקונגרס הקונטיננטלי השני: ג'ון הנקוק החל מ-2 ביולי 1776
אירועים בולטים

4 ביולי – הכרזת העצמאות של ארצות הברית: ארצות הברית מכריזה באופן רשמי על עצמאותה מהאימפריה הבריטית.
9 ביולי – מלחמת העצמאות של ארצות הברית: המון זועם מפיל את פסלו של ג'ורג' השלישי בפארק בולינג גרין שבניו יורק.
27 באוגוסט – מלחמת העצמאות של ארצות הברית: קרב לונג איילנד: בקרב, אשר נערך באזור בו נמצאת כיום ברוקלין, הכוחות הבריטים בפיקודו של הגנרל ויליאם האו הביסו את הכוחות האמריקנים בפיקודו של הגנרל ג'ורג' וושינגטון.
9 בספטמבר – הקונגרס הקונטיננטלי השני קובע באופן רשמי כי שם המדינה החדשה יהיה ארצות הברית.
15 בספטמבר – מלחמת העצמאות של ארצות הברית: הקרב על מפרץ קיפ – פעולה צבאית אשר במהלכה פלש כוח בריטי של 12,000 חיילים בפיקודו של ויליאם האו לחלקו הדרומי של מנהטן. לקראת סוף היום הצליחו הבריטים להשתלט על העיר ניו יורק. במהלך הלחימה כוחות המילציה האמריקנים הלא מיומנים אשר אבטחו את האי נסוגו בבהלה ונטשו כלי נשק ואספקה חשובה.
16 בספטמבר – מלחמת העצמאות של ארצות הברית: קרב הארלם הייטס – קרב אשר התקיים באזור מנהטן בו נלחם כוח אמריקני בהיקף של כ-1,800 חיילים תחת פיקודו של הגנרל ג'ורג' וושינגטון בכוח בריטי בהיקף של כ-5,000 חיילים. הקרב הסתיים בניצחון אמריקני. היה זה הניצחון האמריקני הראשון במלחמת העצמאות של ארצות הברית.
11 באוקטובר – מלחמת העצמאות של ארצות הברית: הקרב על האי וואלקור: קרב ימי בין הבריטים והאמריקאים אשר התקיים במצר שבין האי וואלקור ליבשה.
28 באוקטובר – מלחמת העצמאות של ארצות הברית: קרב וייט פליינס
10-28 בנובמבר – המהפכה האמריקנית: הקרב על פורט קאמברלנד
16 בנובמבר – מלחמת העצמאות של ארצות הברית: קרב פורט וושינגטון
5 בדצמבר – ייסוד האחווה הראשונה – פי בטא קפא  (ΦΒΚ) בקולג' ויליאן ומרי, בויליאמסבורג, וירג'יניה.
25 בדצמבר – מלחמת העצמאות של ארצות הברית: 2,600 חיילים אמריקנים בפיקודו של הגנרל ג'ורג' וושינגטון חוצים את נהר הדלאוור ומבצעים מתקפת פתע בטרנטון שבניו ג'רזי.
26 בדצמבר – מלחמת העצמאות של ארצות הברית: קרב טרנטון
4 ביולי: ארצות הברית מכריזה באופן רשמי על עצמאותה מהאימפריה הבריטית.
4 ביולי: מסמך הכרזת העצמאות של ארצות הברית
9 ביולי: המון זועם מפיל את פסלו של ג'ורג' השלישי בפארק בולינג גרין שבניו יורק.
27 באוגוסט: קרב לונג איילנד
11 באוקטובר: הקרב על האי וואלקור
25 בדצמבר: 2,600 חיילים אמריקנים בפיקודו של הגנרל ג'ורג' וושינגטון חוצים את נהר הדלאוור ומבצעים מתקפת פתע בטרנטון שבניו ג'רזי.
26 בדצמבר: קרב טרנטון
נולדו

4 ביולי – אית'ן אלן בראון, מושל אוהיו השביעי (נפטר ב-1852)
30 באוקטובר – ג'ורג' ביב, מזכיר האוצר של ארצות הברית וסנאטור מטעם קנטקי (נפטר ב-1859)
נפטרו

22 בספטמבר – נייתן הייל, חייל בצבא הקונטיננטלי שהוצא להורג על ידי הבריטים עקב היותו מרגל (נולד ב-1755)
(It Goes Like)

"(It Goes Like) Nanana" הוא שיר של הדי ג'יי והמפיקה הדרום קוריאנית פגי גו, שיצא כסינגל מוביל מתוך אלבום הבכורה שלה ב-15 ביוני 2023. זהו הסינגל הראשון שלה שיצא תחת הוצאת חברת אקס-אל רקורדינגס.
רקע

בהודעה לעיתונות הצהירה גו: ”יש תחושה שכולנו מכירים אבל קשה לתאר, הרגשה של אהבה, חום והתרגשות כשאתה מוקף בחברים ואהובים והאנרגיה מדברת בעד עצמה. קשה לתאר את זה במילים אבל לי זה מרגיש כמו 'נה-נה-נה!”.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 59 |  |
|  עולמי | בילבורד גלובל ללא ארצות הברית | 18 |  |
|  אוסטרליה | מצעד הסינגלים האוסטרלי | 74 |  |
|  אוסטרליה | מצעד שירי המועדון | 1 |  |
|  אוסטרליה | מצעד שירי הדאנס | 4 |  |
|  איטליה | מצעד הסינגלים האיטלקי | 17 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס/אלקטרוני | 9 |  |
|  בולגריה | BAMP | 7 |  |
|  גרמניה | GfK – טופ 100 | 73 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 5 |  |
|  הממלכה המאוחדת | מצעדי סינגלי הדאנס הבריטיים | 1 |  |
|  הממלכה המאוחדת | מצעדי הסינגלים העצמאיים הבריטיים | 1 |  |
|  ולוניה | אולטראטופ 40 | 16 |  |
|  ישראל | מדיה פורסט ישראל | – |  |
|  ישראל | היטליסט | 30 |  |
|  ישראל | המצעד הרשמי של גלגלצ – בינלאומי | 2 |  |
|  לבנון | מצעד 20 העליונים הרשמי של לבנון | 3 |  |
|  לוקסמבורג | בילבורד | 25 |  |
|  לטביה | לטביה טופ 40 | 2 |  |
|  ליטא | AGATA | 2 |  |
|  סלובקיה | ČNS IFPI | 35 |  |
|  פורטוגל | מצעד הסינגלים הפורטוגזי | 73 |  |
|  פלנדריה | אולטראטופ 50 | 1 |  |
|  צרפת | SNEP | 53 |  |
|  קרואטיה | טופ ליסטה | 22 |  |
|  שוודיה | סוורייטופליסטן | – |  |
|  שוודיה | מצעד ה-Heatseeker | 17 |  |
|  שווייץ | המצעד השווייצרי | 20 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  עולמי | בילבורד גלובל 200 | 185 |  |
|  עולמי | בילבורד גלובל ללא ארצות הברית | 148 |  |
|  ישראל | המצעד הבינלאומי השנתי של גלגלצ | 19 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה | 100,000 |
| ארצות הברית ארצות הברית (RIAA) | זהב | 500,000 |
| הממלכה המאוחדת (BPI) | זהב | 400,000 |
| פורטוגל (AFP) | זהב | 5,000 |
| צרפת (SNEP) | זהב | 100,000 |
| קנדה (Music Canada) | זהב | 40,000 |
סטרימינג
| יון (IFPI Greece) | פלטינה ×2 | 4,000,000 |
הערות שוליים

1 2  Condé Nast, Peggy Gou Shares New Song “(It Goes Like) Nanana”, Pitchfork, ‏2023-06-15 (באנגלית אמריקאית)
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
↑  2023 המצעד הבינלאומי השנתי, באתר גלגלצ, ‏2023
| --- | --- |
בקרת זהויות :  MusicBrainz release group: acc41f14-7af0-4846-af15-dc8355e1fb74  MusicBrainz work: 53d4d81d-1789-442a-bb69-fd4f71b9e729